text: Wrestlari beindi fyri konu og soni
text: #000004
text: Chris Benoit(t.v.) hátíðarheldur WWE heimsmeistaraheitið í tungvekt saman við besta vinmanninum Eddie Guerrero, ið doyði av hjartatilburi í 2005
text: #000005
text: Eitt av størstu nøvnunum í wrestling, Chris Benoit varð mánadagin funnin deyður í heimi sínum, líkini av soni hansara og konuni vóru somuleiðis funnin í heiminum.
text: #000006
text: Sambært ónevndum keldum í løgregluni hevur Benoit kvalt konuna, Nancy í stovuni fríggjakvøldið, blóð undir líkinum bendur, at hon hevur barst ímóti. 7 ára gamli sonurin Daniel varð kvaldur við einum kodda í seingini í sínum egna sovikamarinum.
text: #000007
text: Hetta hendi leygarkvøldið ella sunnumorgunin., eftir drápini legði Benoit bíbliur við liðina av líkunum.
text: #000008
text: Mánadagin beindi hann so fyri sær sjálvum, við at heingja seg í einum av sínum vektvenjingarmaskinum. Eftir liva tvey børn, ið Chris Benoit átti úr einum øðrum hjúnarlagi.
  Benoit hjúnini vóru sepereraði í eitt tíðarskeið í 2003. Tá ákærdi Nancy mannin fyri at hótta seg og fyri at vera harðligan.
text: #000009
text: Benoit skuldi eftir ætlan havt luttikið í tveimum wrestling dystum í vikuskiftinum, men meldaði avboð til dystin leygardagin, tí at konan og sonurin vóru sjúk. Sunnudagin møtti hann heldur ikki upp og gav ikki boð frá sær.
text: #000010
text: Tað var arbeiðsgevari hansara World Wrestling Entertainment, ið bað løgregluna kanna viðurskiftini í heiminum, tí Benoit hevði sent nøkur løgin sms boð til fleiri av hinum wrestlarunum. Ikki færri enn fýra wrestlarar fingu sambært soljóðandi sms-boð ““My physical address is 130 Green Meadow Lane. Fayetteville Georgia. 30215” og ein fekk boð um at hundarnir hjá Benoit familjuni vóru lastir inni í einum búri.
  World Wrestling Entertainment gjørdi av, at avlýsa wrestling kvøldið, sum skuldi vera mánakvøldið, og sendi ístaðin eina minnissending um Benoit við nøkrum av hansara bestu dystum. Eisini var nógv minnistilfar lagt á heimasíðuna . Men eftir, at tað gjørdist greitt, at Benoit hevði beint fyri familju síni, varð alt hetta tilfar tikið burtur aftur. Løgreglan boðaði á tíðindafundi ígjár frá, at anabolskar steroidir vóru funnar í heiminum. Tílíkar kunnu hava paranoia, depressión, og ógvisliga øði við sær, eisini nevnd “roid rage”.
text: #000011
text: Benoit hevur, síðan fyrstu ferð hann steig inn í ein wrestling ring, gjørt vart við seg, sum ein av tøkniliga bestu wrestlarunum. Hann hevur verið eitt av teimum størstu nøvnum allastaðni hann hevur wrestlast og hevur havt nærum øll meistarabeltini bæði sum einstaklingur og fyri tag-team í WCW, WWE, ECW, Stampede Wrestling, NWA og New Japan Pro Wrestling. Seinast fyri tveimum mánaðum síðan, misti hann beltið United States Champion, ið hann hevði á triðja sinni.
  Benoit var partur av tí sonevnda draft’inum í WWE fyri tveimum vikum síðan, og flutti tá til ECW deildini av WWE. Her var væntað, at hann skuldi gerast ein av berandi kreftunum.
text: #000012
text: Benoit er annað stóra navnið í wrestling, ið doyr hesa vikuna. Fyri nøkrum døgum síðan doyði fyrrverandi kvinnuligi heimsmeistarin og manegarin Sensational Sherri.
text: #000013